Publication: Magyar Közlöny
Issue: MK-2009-160 (Year: 2009, Number: 160)
Era: 2004-2010
Section: szervezet-e [a Polgári Törvénykönyvrõl szóló, többször módosított 1959. évi IV. törvény 685. § c) pont (a továbbiakban:
Paragraph Index: 1077

(2) A Jöt. 110. §-ának (7) bekezdése helyébe a következõ rendelkezés lép: „(7) Az üzlethelyiség raktárában, továbbá – a Kertv. 2. § 30. pontja szerinti vendéglátást folytató kereskedelmi egység (a továbbiakban: vendéglátó-ipari üzlet) és a Kertv. 2. § 23. pontja szerinti szálláshelyszolgáltatást folytató kereskedelmi egység (a továbbiakban: kereskedelmi szálláshely) kivételével – az üzlethelyiség eladóterében az alkoholterméket kizárólag bontatlan, zárjeggyel ellátott palackban, a bort bontatlan palackban, továbbá bontatlan, hivatalos zárral ellátott kannában, hordóban is lehet tárolni, értékesíteni. A vendéglátó-ipari üzlet és a kereskedelmi szálláshelyüzlethelyisége eladóterénekkiszolgálásraszolgálórészébenaz 1 liter alatti kiszerelésûalkoholtermékbõlés borból választékonként legfeljebb öt-öt, az 1 literes vagy annál nagyobb kiszerelésû alkoholtermékbõl és borból választékonként legfeljebb egy-egy bontott palackot, kannát, hordót lehet tartani. A kannás, hordós kiszerelésû bor kimérése az eladótér kiszolgálásra szolgáló részében az e célra kialakított (használt) kimérõedénybõl (eszközbõl) vagy közvetlenül a kannából, 25 litert meghaladó edényzetbõl történõ kimérése esetén italadagoló szerkezeten keresztül vagy a vámhatóság által engedélyezett átfolyásmérõvel ellátott szerkezet útján történhet.”

Source: https://magyarkozlony.hu/hivatalos-lapok/e801f32b248820e50b76ef73891c7637a9131fb0/dokumentumok/c01b0f012c840d18fd90bdcbc6e533ab71962d95/letoltes